i schta vorusse im räge - es isch 5 vor 10ni  höchschtens bis am 10ni gibe're no - när gan'i  i bi nass bis uf d'hut - es isch chaut wine sou  un'i frage mi wär bin'i de u wo isch die frou  so cha si's vergässe - i la mr's nid la biete  jitz cha si no so flööte - cha si no so wüete  i hole mr e grippe - i hole mr dr blues  i tube hei - bschliesse d'tür -  zie ds telefon us  i schtige uf e töff u faare dür d'schtadt  u parkiere vor em schpunte u schtige ab  i bruuche one schnaps oder zwee gäge d'wuet  u ga ine u meine i gsei nid guet  si hockt allei a dr bar - ganz hinde im egge  u wartet uf öpper - dänken'i wüu i's tschegge  i wott wüssw wän si trifft - wott wüsse wär das isch  u hocke schregg vis-à-vis näb dr bar a ne tisch  i bschteue mini schnäps - si hett mi no nid gsee  u dass dä se laat la warte närvt mi  no me  i verschtecke mis gsicht hinder ere zitig  u gsee ds fernsehprogramm  shit - hütt isch gar nid fritig